L'canchon d'el' vallée

Saleux-Saloué ou l'canchon d'el' vallée ch'est ène canchon écrite pèr Émmanuel Bourgeois in picard d' Anmien.

I.
Ami barbu ou imberbe
In buvant in coeup d'piction,
Répétons in viux proverbe
Bien connu da nou canton.

Refrain
Saleux Salouël
Vers et pis Bacouël
Plachy ou Byon
Y o d'fameux lurons,
Saleux Salouël
Vers et pis Bacouël
Plachy ou Byon
Y o d'fameux bib'rons.

II.
A Salouê, six jours pa s'minne
O les trouve au cabaretl,
El'septième i vont dins l'plinne
Dormir avu ches beudets.

III.
A Saleux, poéys d'fabrique
o n'craint ni l'diable ni l'Bon Diu,
O boét du ch'nik à l'abrrique
Ch'est à chti qui pompro l'miux.

IV.
A Vers, o sait rire et boére
Danser canter foére l'amour,
Peut-on avoér l'humeur noére
In s'amusant nuit et jour.

V.
A Bacoui, o n'est point riche
On aime aussi boére in coeup,
D'ech'pu pauv jusquà ch'pu riche
Pour boére in'feut point d'coutieu.

VI.
In Normandie in Bourgongne
O n'boét point conme par ichi,
In France i n'y o point d'ivrongnes
Comparables à cheux d'Plachy.

VII.
A Oubyon poéys sans r'sources
On adore aussi ch'brin d'vin,
Chatchin i boét à la ourse
Sans rien dire à sin voésin.

VIII.
Rappelons inne tournée nouvelle
Pis cantons fiers et joyeux,
Honneur à tout l'vallée d'Selle
Qu'o fourni d'pareils buveux.

Catégorie:Canchon

 Notes 

 lisse des canchons picartes vir édseur association.achteure
 Henri Vasse , À travers le Folklore Picard - I - Vieilles légendes et Chansons Picardes, René Debrie Éditeur scientifique,  Éditions Centre régional de documentation pédagogique, Amiens, 1963.
https://catalogue.bnf.fr/ark:/12148/cb332156397